Desnonaments en temps de descompte - directa.cat\nLa pandèmia va donar una petita treva als llançaments previstos als Països Catalans, però els jutjats ja han tornat a funcionar i, malgrat que encara està vigent l'estat d'alarma, moltes famílies tornen a estar en risc de quedar al carrer en circumstàncies de vulnerabilitat més agudes\nUna concentració de la PAH Safor del 4 de juny per reclamar que no es reprenguin els desnonaments judicials després de l'estat d'alarma / Arxiu\nCarlos Berrocal i la seva mare, de 77 anys, havien de ser desnonats el 26 de març, però, paradoxalment, la COVID-19 els va donar un petit respir. Amb la pandèmia com a teló de fons, el govern espanyol va aprovar l’aturada de tots els desnonaments fins que es reactivessin els procediments judicials i, alhora, va prorrogar, com a màxim sis mesos, els contractes de lloguer que finalitzessin entre el 2 d’abril i dos mesos després de la fi de l’estat d’alarma. La treva, per a les persones immerses en processos de desnonament, ja s’ha acabat.\nDes del 4 de juny, amb l’aixecament de la suspensió de terminis processals per part del mateix executiu, Berrocal està tot el dia pendent de la nova data: “Visc amb la incertesa de quan em tocarà”. Sigui quan sigui, aquest veí de la Dreta de l’Eixample de Barcelona no té alternativa: ell no té feina i la seva mare cobra la pensió mínima. L’empresa inversora Rontzerius SL –abans Topal Trade– va adquirir el bloc sencer del número 209 del carrer de Roger de Flor i van començar a arribar els burofaxos de no renovació de contractes a veïns i veïnes. Hi havia 28 pisos amb llogateres –cinc amb contractes indefinits– i ara només en queden quatre; la resta, que estan buits, els estan reformant. L’única esperança és que la jutge tingui en compte la seva situació de vulnerabilitat i exigeixi al gran tenidor un lloguer social, d’acord amb el nou decret llei per millorar l’accés a l’habitatge aprovat per la Generalitat de Catalunya el mes de desembre.\nNomés a Barcelona, segons el Tribunal Superior de Justícia de Catalunya, durant la pandèmia han quedat aturats 788 desnonaments, que ara es tornaran a programar. Per denunciar-ho, el 4 de juny, els col·lectius en defensa del dret a l’habitatge es van concentrar davant les portes dels jutjats d’arreu dels Països Catalans. De fet, demà, dijous 18 de juny, al migdia, la PAH ha difós per les xarxes socials que hi ha previst el desnonament de Liliana, que viu amb les seves dues criatures de set i tretze anys a l’Hospitalet de Llobregat en un pis propietat de Cerberus. A finals de 2019, el fons d’inversió va formalitzar la compra de tres carteres immobiliàries al Banc de Sabadell.\n“No volem que hi haja cap desnonament sense alternativa habitacional ni cap tall de subministraments mentre dure l’estat d’alarma i els seus efectes”, defensa José Luis González Meseguer, un dels portaveus de la Plataforma d’Afectades per la Hipoteca (PAH) de València, qui subratlla que la crisi sanitària ha demostrat que “si es vol, es poden suspendre els desnonaments”. En aquesta línia, per Clàudia Ruscalleda, del Grup d’Habitatge de Sants de Barcelona, és “indecent” que, encara en estat d’alarma, hi hagi gent que es pugui quedar al carrer.\nNomés a Barcelona, segons el Tribunal Superior de Justícia de Catalunya, durant la pandèmia han quedat aturats 788 desnonaments, que ara es tornaran a programar\nAlhora que la COVID-19 ha comportat una breu suspensió dels desnonaments –que el 2019 es van apropar als 20.000 als Països Catalans–, ha aguditzat circumstàncies de vulnerabilitat econòmica i social. Marina, que prefereix utilitzar un nom fictici, està okupant un habitatge a Torrent (Horta Oest), propietat de Gramina Homes SL –societat gestionada per Coral Homes SL i CaixaBank. “La meua advocada i jo vam intentar posar-nos en contacte amb la propietat per a arribar a un acord, però és difícil trobar-la”, lamenta. És víctima d’una doble discriminació amb relació al dret a l’habitatge, per la seua vulnerabilitat i per trobar-se en situació administrativa irregular, una circumstància que dificulta encara més poder regularitzar la seua situació habitacional. Ha buscat alternatives, però, o bé no pot assumir el preu del lloguer o bé li exigeixen presentar una nòmina que no té. Va anar-li de ben poc: tenia una ordre de desnonament prevista per al 3 de juny, un dia després que s’aprovés el decret llei que aixecava la suspensió dels llançaments, i ara està a l’espera de conèixer la nova data.\n“La situació en què ens trobem ara no és més que l’empitjorament de l’anterior”, clarifica Ruscalleda. I Naima Hailol aquesta “situació anterior” l’arrossega des de finals de 2018. Viu amb les seves dues criatures menors d’edat en un pis del barri i tem que des dels jutjats reactivin el seu desnonament abans de rebre un pis d’emergència social. Com més de 670 famílies a Barcelona –segons les dades oficials del mes de febrer– està en llista d’espera a la mesa d’emergència, encarregada de reallotjar famílies en situacions de vulnerabilitat. I com tantes, es troba en temps de descompte. Des de finals del 2018 està fora de contracte perquè la propietat no va voler renovar-lo, però així i tot va continuar pagant fins a l’agost de 2019, quan va ser coneixedora d’haver estat denunciada. “El meu desnonament estava previst per al 17 de març i ara l’advocada ja m’ha informat que la propietat ha sol·licitat que es reprengui”, lamenta Hailol. Sense feina i encara sortint d’una depressió, Hailol ha trobat suport al Grup d’Habitatge de Sants, que fa temps, juntament amb altres col·lectius, que denuncia que hi hagi persones amenaçades amb desnonaments –fins i tot amb dates obertes– quan estan l’espera d’un pis social.\nUna vulnerabilitat amb molts requisits\nAmb una moratòria de desnonaments per hipoteca vigent durant quatre anys, el govern espanyol va incloure en el mateix decret del 31 de març una pròrroga de fins a sis mesos dels lloguers que vencin com a màxim dos mesos després de finalitzar l’estat d’alarma, sempre que es tracti de famílies que puguin acreditar una situació de vulnerabilitat derivada de la COVID-19.\nEl govern espanyol va incloure una pròrroga de fins a sis mesos dels lloguers que vencin com a màxim dos mesos després de finalitzar l’estat d’alarma, sempre que es pugui acreditar una situació de vulnerabilitat per la COVID-19\nEl mateix decret llei, que es va publicar al Butlletí Oficial de l’Estat (BOE) l’1 d’abril, defineix què és una situació de “vulnerabilitat” i, per tant, sota quines circumstàncies una llogatera es pot acollir a la pròrroga: a causa de la pandèmia, ha d’haver passat a una situació de desocupació, estar afectada per un expedient temporal de regulació d’ocupació (ERTO), haver reduït la seua jornada per motius de cures o trobar-se en unes altres circumstàncies que hagin suposat “una pèrdua substancial d’ingressos”. Així mateix, el conjunt dels ingressos de la unitat familiar, en el mes anterior a la sol·licitud de la pròrroga, no pot superar el límit de tres vegades l’indicador públic de renda d’efectes múltiples mensual (IPREM), el qual se situa en 537,84 euros al mes; per tant, serien 1.613,52 euros. L’últim requisit consisteix en el fet que la suma de la renda arrendatícia, les despeses i els subministraments bàsics –llum, gas, aigua, serveis de telecomunicació i contribucions a la comunitat de propietàries– resulte superior o igual al 35% dels ingressos nets que perceben els membres de la unitat familiar.\nDes de les Plataformes d’Afectades per la Hipoteca (PAH), els sindicats de llogateres i grups d’habitatge d’arreu dels Països Catalans, consideren que la definició de vulnerabilitat fixada és “molt reduïda”, i que les mesures aprovades en l’àmbit de l’habitatge són “clarament insuficients”. González reivindica que “els requisits haurien de ser no tenir un habitatge en propietat i no tenir ingressos suficients”. Els actuals, segons Clàudia Ruscalleda, “deixen fora molta gent que no pot provar la vulnerabilitat però la pateix moltíssim”.\nPrimera assemblea presencial al carrer del Sindicat de Llogateres de Barcelona a principis de juny |Jaume Herrero\nÉs el cas de Francisca, qui fa set anys que viu al número 40 del carrer de Centelles d’Oliva (la Safor) amb la seua parella i les seues tres filles d’onze, nou i sis anys. La primera ordre de desnonament, sol·licitada per l’entitat propietària de la casa, Gramina Homes SL, va arribar en abril de 2019, “però, amb molt d’esforç, vam aconseguir aturar-la”, recorda. La segona, prevista per al 6 de maig, es va suspendre per la situació d’emergència sanitària, però el 21 de maig Oliva va viure una escena que els darrers anys s’ha anat repetint: l’intent de desnonament d’una família sense recursos, amb menors a càrrec i sense alternativa habitacional, per part d’una empresa de desnonaments extrajudicials. Sense cap ordre judicial i, en aquest cas, en ple estat d’alarma.\n“En eixe moment jo estava comprant i el meu home, que just passava per la porta, em va cridar per dir-me que volien desnonar-nos”, conta Francisca. Quan va arribar a casa, es va trobar amb un grup d’operaris intentant tapiar l’immoble per posteriorment instal·lar-hi una porta antiokupes. “Em van advertir que tenien una ordre judicial, però no me la van voler ensenyar. Només insistien en el fet que no hi vivia ningú”, afegeix. La família de Francisca cobra 742 euros al mes gràcies a una ajuda econòmica per a persones amb diversitat funcional i a la renda valenciana d’inclusió (RVI), però no és ni molt menys suficient: “Es pensen que per cobrar una ajuda podem permetre’ns un lloguer alt, de 350 o 450 euros, com els que hi ha per la zona; però no podem”. Francesca, que està pendent de conèixer la nova data, està disposada a pagar, assegura, però un lloguer assequible, d’uns 150 euros.\nEl Sindicat de Barri del Poble-sec, que havia okupat un pis buit per a tres dones, va denunciar que l’intent d’expulsar-les va ser “il·legal” perquè es volia fer “sense ordre judicial i sense previ avís”\nNo és l’únic desnonament que s’ha intentat executar o s’ha executat en plena pandèmia. Un dels casos que va tenir més ressò va ser un intent al barri del Poble-sec de Barcelona, que un centenar de persones va aconseguir aturar malgrat l’ampli desplegament policial. El Sindicat de Barri del Poble-sec, que havia okupat un pis buit per a tres dones, va denunciar que l’intent d’expulsar-les va ser “il·legal” perquè es volia fer “sense ordre judicial i sense previ avís”. Des de Mossos d’Esquadra els anomenen “desnonaments exprés” i asseguren que es poden dur a terme quan hi ha denúncia del propietari i “indicis” que qui ha okupat no hi viu “de forma permanent”.\nAquelles inquilines que han pogut acreditar la seua situació de vulnerabilitat es troben ara pendents de rebre la confirmació de pròrroga. És el cas de Miguel Hernández, llogater d’un dels pisos de l’edifici Caixers 2, al barri de Ciutat Vella de València. En teoria no hauria de tenir cap problema, ja que els seus ingressos s’han vist reduïts a causa de l’emergència sanitària: “Soc artista faller i il·lustrador autònom i, per culpa de la COVID-19, m’han caigut molts encàrrecs. He facturat zero euros aquests mesos”, assegura.\nAssemblea del Sindicat de Llogateres de Barcelona a la plaça de Catalunya |Jaume Herrero\nHavia llogat la casa a la família Navarro Prats, quan van avisar-lo que en febrer de 2019 havia d’abandonar l’habitatge. L’antiga propietat havia venut l’edifici, on vivien cinc famílies, a la societat Good Capital Investment SL i donava trenta dies perquè abandonaren la casa. No obstant això, “em feien arribar el número de compte perquè continuara pagant el lloguer”, recorda. És el que la jurisprudència anomena “reconducció tàcita del contracte d’arrendament”, ja que, encara que no es renove, hi ha voluntat de continuar llogant l’immoble, i ha permés que Hernández es puga quedar fins al març de 2020, quan va rebre l’ordre de desnonament.\nDavant d’unes mesures que no resolen una crisi residencial que ve de lluny, Clàudia Ruscalleda subratlla que el programa aprovat en el primer Congrés d’Habitatge de Catalunya el passat mes de novembre està “a l’ordre del dia”: suspensió dels desnonaments, regulació del preu del lloguer d’acord amb els ingressos i expropiació dels pisos de grans propietats.\nCOVID-19 data oberta desnonaments Grup d'Habitatge de Sants lloguer PAH Sindicat d'Habitatge del Poble-sec\n« “El dia que recuperi la llibertat tornaré a la primera línia de la lluita pels drets dels qui menys tenen”\nEl Pla Nacional Integrat d’Energia i Clima, un pla necessari, però molt millorable »


Holiday home Bellevue Sydals VI Sydals Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Bellevue Sydals VI\nTant si es tracta d'un viatge de plaer com si és de negocis, Holiday home Bellevue Sydals VI és una elecció d'allotjament magnífica quan visiten Sydals. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Bellevue Sydals VI asseguren una estada plaentera als seus clients. L'hotel ofereix caixa forta per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, videojocs a l'habitació, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Holiday home Bellevue Sydals VI la base perfecta per a gaudir de la seva estada a Sydals.


L'humorista Fermí Fernàndez apadrina la marxa contra el càncer - Regió7 :: El Diari de la Catalunya Central\nL'humorista Fermí Fernàndez apadrina la marxa contra el càncer\na. g. s.manresa 07.05.2016 | 07:41\nEl cap dels Mossos de la Regió Central, el director del cos i Fermí Fernàndez mostrant la samarreta de la marxa abel gallardo\nL'acte de presentació de la caminada que organitzen els Mossos de la Regió Central contra el càncer va tenir un convidat especial, l'humorista Fermí Fernàndez. L'actor, conegut per haver participat en programes d'Andreu Buenafuente, col·labora en una associació de lluita contra el càncer infantil i per aquest motiu va acceptar la proposta de participar en la presentació.\nL'actor va fer gala del seu sentit de l'humor i va afirmar que havia acceptat donar suport a la caminada "tot i no ser padrí de ningú, a qui he de regalar la mona?". A la recta final de la intervenció va abandonar l'humor per parlar de les dolorses sensacions dels qui són diagnosticats de càncer. També hi va ser present el director dels Mossos de Catalunya, Albert Batlle.\nAquest any s'espera un augment significatiu de la participació a la caminada. Fins ara hi ha 900 inscrits, el mateix nombre de participants de l'any passat. La marxa tindrà lloc divendres 13 de maig. Els diners que es recaptin són en benefici dels centres hospitalaris de les la vegueria de la Catalunya Central.


Des que el passat 14 de març es va decretar l’estat d’alarma que ha comportat la present situació de confinament, les vendes online del mercat s’han multiplicat per 10 i, juntament amb la telefònica, representen el 30% de les vendes. A més, s’ha habilitat un servei telefònic a domicili gratuït per a la gent gran del barri que ha ofert, en la primera setmana de funcionament, un total de 41 serveis, principalment a les persones grans del barri però també hi ha hagut un 25% a altres zones de Barcelona.\nLa compra online es pot dur a terme a través de l’aplicació o del web de manzaning i s’hi pot comprar carn, peix, fruita i verdura, aviram i ous, menuts, olives i conserves i formatge. En les dues últimes setmanes, el tíquet mig de compra online ha augmentat un 15 %. Pel que fa al servei telefònic gratuït per a més grans de 65 anys, cal trucar al 93 304 02 70 entre les 9 i les 12 h, per donar la comanda i indicar de quines parades es vol comprar el producte, i el repartiment als domicilis es fa entre les 13 i les 15 hores per personal convenientment acreditat. En cada comanda telefònica s’adquireixen productes d’una mitjana de 3,5 parades.\nEl mercat, que ha adoptat les mesures indicades per les autoritats per garantir la seguretat de paradistes i compradors, continua amb la seva activitat, amb 45 parades obertes entre setmana i 60 els divendres i dissabtes, amb la major part de l’activitat comercial concentrada als matins.


AQUELLA PORTA GIRATÒRIA. PREMI JOSEP PLA 2016. FOIX CARNICÉ, LLUÍS. Libro en papel. 9788497102612 La Memòria\nPremi Josep Pla 2016.Vivències i records d'un temps i d'un país.\n«No és un llibre d?història. Ni tampoc hi surt tothom. És un relat sobre com veia aquella casa en què he treballat en diferents càrrecs, des de traductor fi ns a director, al llarg dels últims quaranta-cinc anys. Aquestes impressions que comencen i es desenvolupen al voltant de la cèlebre porta giratòria del carrer de Pelai, número 28, se centren bàsicament en aquells primers anys d?un periodisme que s?havia de renovar perquè el franquisme s?extingia i la llibertat s?obria pas en tots els àmbits de la societat». Aquella porta giratòria és un recorregut pels records i les vivències de Lluís Foix a La Vanguardia. Les anècdotes, els redactors i els corresponsals, les redaccions i els seus personatges conformen un univers d?uns anys inoblidables de l?autor en un diari que ha representat una institució social, que s?ha mantingut 135 anys en contacte amb els seus lectors i que ha estat una referència a Catalunya durant moltes generacions. Un mirall de les virtuts i els defectes d?un país i, alhora, un homenatge a l?autèntic periodisme de raça.\nEl meravellós i inexorable pas de les estacions.Un recorregut personal i íntim de Lluís Foix a través de les estacions de lany amb una mirada sàvia que implica una entesa total amb la natura que lenvolta. Una reflexió delicada, erudita i vital de la vall del Corb i del món en el més pur estil planià des d'una visió realista i humil. Reflecteix lorgullós sentit de pertinença ...


5 de juny de 2018 - Balaguer Televisió\nDaily Archives: 5 de juny de 2018\nDes de fa 5 anys l’Escola Oficial d’Idiomes de Lleida compta amb un Centre Delegat Públic a la ciutat de Balaguer oferint fins a 120 places per cursar nivells des de 3r a 5 è d’anglès. Les classes tenen lloc dues...\nPenelles acollirà la 2a edició de la caminada contra el càncer de la Noguera\nPenelles acollirà, el pròxim diumenge 10 de juny, la segona caminada solidària organitzada per L’Associació Contra el Càncer. Després de l’edició de l’any passat realitzada a Vallfogona, la comarca de la Noguera es vol tornar a bolcar amb aquesta activitat...\nEl Consell Comarcal de la Noguera ja ha repartit unes 300 polseres QR del programa Milpeus adreçades a col·lectius vulnerables perquè en cas d’emergència mitjançant aquest codi es pugui contactar amb els seus familiars o persones més properes. Aquestes polseres...\nEls escolars de la Noguera celebren el Dia Mundial del Medi Ambient\nCoincidint amb el dia Mundial del Medi Ambient escolars, de la comarca de la Noguera de totes les edats han participat a la jornada de cloenda del refugi de llavors. Els alumnes de bona part de les escoles verdes de...\nL’empresa de Balaguer Pàmies Hortícoles vol incentivar l’ús de la bicicleta entre els seus treballadors i per això s’ha compromès a abonar-los un euro diari als qui la utilitzin com a mitjà de transport per arribar a les seves instal·lacions,...


El sindicat creu el pas dels treballadors a una empresa instrumental per operari a l'escorxador del grup alimentari, amaga una subcontractació que només poden fer a dreta llei les Empreses de Treball Temporal (ETT)\n10.04.2019 - 17:26\nImatge d’un escorxador CC by-sa Thomas Bjørkan (Wikimedia Commons)\nLa Federació d’Indústria de la UGT de Catalunya (FICA-UGT) ha presentat una denúncia davant de la Inspecció de Treball contra el grup carni Jorge per la cessió il·legal de 1.400 treballadors a l’escorxador del grup a Santa Eugènia de Berga.\nEl sindicat considera que l’empresa Le Porc Gourmet, i Axparia Trade, aquesta última societat creada per fer de pont entre les falses cooperatives i la societat matriu, en la regularització de 1.400 falsos cooperativistes amaga una cessió il·legal de treballadors. UGT creu que Le Porc Gourmet i Axparia Trade estan realitzant una subcontractació fraudulenta. En aquest sentit denúncia que Axparia Trade, empresa subcontractista, no té ni els mitjans personals ni els materials propis per realitzar cap activitat independent per ella mateixa. Tampoc no exerceix cap poder organitzatiu ni de direcció per a executar la seva activitat; aquest poder organitzatiu i de direcció és assumit per l’empresa Le Porc Gourmet, afirma el sindicat.\nLes dues empreses, segons UGT, estarien vulnerant l’article 43 de l’Estatut dels Treballadors que estableix que la contractació de treballadors per cedir-los temporalment a una altra empresa només pot efectuar-se a través d’empreses de treball temporal (ETT) adequadament autoritzades en els termes que fixa la llei.\nLa denúncia s’ha d’entendre en el context de les diferents tàctiques sindicals adoptades per regularitzar els treballadors que figurant com a socis de falses cooperatives realment treballaven a les ordres de les empreses que com Le Porc Gourmet els tenien com a element indispensable per funcionar.\nCCOO va firmar el setembre de 2018 un acord amb el grup Jorge on s’acceptava la solució intermèdia de crear empreses instrumentals com Axparia Trade per facilitar el trànsit fins a la plena integració. Per contra, UGT va rebutjar firmar l’acord “perquè enteníem que la suposada laboralització en una empresa mercantil, sense concretar-ne la data límit, deixava en la incertesa laboral els treballadors i treballadores. També ens vam negar a signar l’acord perquè facilitava el presumible estalvi d’una sanció administrativa de la Inspecció de Treball cap a l’empresa, xifrada al voltant dels 40 milions d’euros”.\nUGT havia presentat també una denúncia semblant que afectava la planta del grup Jorge a Mollerussa (Pla d’Urgell) que afectaria 400 treballadors d’Axparia.\nLa federació d’Indústria de la UGT denuncia el grup…\nUGT denuncia represàlia antisindical per almenys 20…\nUGT de Catalunya i el grup carni Jorge firmen la…\nUGT de Catalunya denuncia a Inspecció dues empreses…


Les floristeries esperen salvar el negoci amb el Sant Jordi d'estiu | betevé\nPreveuen vendre 1 milió i mig de roses, un 25 % de les vendes de l'anterior Sant Jordi\nRedacció | dijous, 23 de juliol del 2020, a les 17.54\nEls floristes viuen aquest Sant Jordi atípic del 2020 marcat per la crisi del coronavirus especialment preocupats. El Gremi de Floristes està pendent de com poden anar les vendes aquest 23 de juliol perquè alerten que “si la gent no respon i no compra roses, moltes floristeries estan abocades a tancar”. El Gremi preveu vendre un milió i mig de roses, encara menys que les previsions de fa unes setmanes. Diuen que estarien satisfets amb un 25 % de les vendes de Sant Jordi de l’any passat, quan es van vendre més de set milions de roses.\nEl president del Gremi, Joan Guillén, que també alerta que amb la calor del juliol és complicat mantenir les roses, i si no tenen sortida i es queden als magatzems hi haurà unes pèrdues que “acabaran d’enfonsar molts negocis”. De fet, els floristes confiaven que, aquest cop sí, es pogués celebrar el Sant Jordi amb una certa normalitat, malgrat les distàncies i les mascaretes, però afirmen que els brots dels darrers dies i les noves restriccions del Procicat deixen alguns negocis en una situació molt delicada.\nSense parades de roses al centre de la ciutat\nAquest Sant Jordi s’està vivint de manera molt diferent. Gairebé no hi ha parades de roses al carrer. Només es poden posar just davant de la floristeria, cosa que contrasta amb les moltes parades que cada any s’instal·len al centre. Els floristes han alertat que enguany es troben sense llicència, ja que els tràmits són llargs i no s’ha donat marge per fer les gestions. De fet, el Procicat ha donat el permís “de facto” més que no pas de manera formal. Ara bé, lamenten l’intrusisme, una vegada més, tot i que en aquesta edició, ni entitats, ni associacions, ni estudiants poden posar parada per vendre roses.\nRoses blanques i vermelles per la pandèmia del coronavirus\nEnguany els floristes esperen vendre roses blanques i vermelles per homenatjar i recordar les víctimes de la pandèmia del coronavirus, però també com a missatge d’esperança, han explicat.\n— covid — roses — Sant Jordi


Presentació del llibre "Els nous imaginaris culturals"\nDilluns, 17 Desembre 2012 16:34\nLa presentació del llibre Els nous imaginaris culturals. Espiritualitats orientals, teràpies naturals i sabers esotèrics té lloc divendres, 21 de desembre a les 18,30 h. a la sala de juntes del campus Catalunya. Joan Prat, del grup de recerca sobre Imaginaris Culturals (GRIC) i coordinador de l'obra, precedeix la presentació amb una breu dissertació sobre "Els vaticinis maies a l'entorn del 21-12-2012".\nLa presentació va a càrrec de Francesc Torralba, professor de la URL, i també hi assisteixen Maria Bargalló, vicerectora d'Estudiants i Comunitat Universitària, i Yolanda Bodoque, presidenta de l'ITA.\nTargetó de la presentació (244 download)\nLlegit 6037 vegades\nMore in this category: « Presentació del llibre "In Defence of Democracy"\tNou catàleg de publicacions en paper i electrònic »


Campionat de Catalunya per equips 2008:l’equip del Club Escacs Santa Eugènia combinala joventut amb l’experiència dels seus jugadors | El Dimoni de Santa Eugènia de Ter (Gironès)\nCan Ninetes per equips FOTO: JOSEP M. SORROCHE\n: : Esports > Club d'Escacs Santa Eugènia :: Jordi Vidal | 27·01·2008\nCampionat de Catalunya per equips 2008:\nl’equip del Club Escacs Santa Eugènia combina\nla joventut amb l’experiència dels seus jugadors\nJosep Maria Sorroche |\nAquest any, el cronista canvia d’equip i d’aires. El Club d’Escacs Santa Eugènia és un equip de cantera que intenta construir un gran club des de la base. I té molt de potencial entre els seus jugadors. Diumenge, en el primer equip jugaven part d’aquestes joves promeses (i nens).\nDiumenge -27 de gener-, en el tauler 8 jugava amb nosaltres el recent campió del Juvenil de Girona (Àlex Vidal); una jugadora amb molt de futur, que jugava en el tauler 10, és la recent campiona sots-12 de Catalunya Gal·la Garcia-Castany; i un jove jugador, que sens dubte donarà moltes alegries a la parròquia gironina, Pol Sabrià, que defensava el tauler 4.\nSanta Eugènia 9,5 / 0,5 Dotze Castells\nL’equip del Santa Eugènia , a més, combina la joventut amb l’experiència de jugadors contrastats, com ara el GM Ruslam Pogorelov. Ha fet una gran partida davant Ramon Dorca. En el tauler 3 tenim en Lluís Casanellas, que a més de les seves moltes tasques en el club, fa de delegat en el primer equip.\nEl matx es presentava bé des de bon començament. Hem iniciat el matx amb partides clarament decantades al nostre favor. I al final, Sabrià es lamentava d’haver cedit taules (per com havia anat la partida). En el fons -9,5 a 0,5- sembla un resultat més impactant que 10 a 0 (doncs podria semblar que l’equip rival no s’ha presentat).\nS’ha aconseguit un resultat contundent, s’ha jugat bé, degut principalment a que la major part dels components de l’equip estan molt rodats.\nEl meu rival: Noli Guzmán\nGuzmán no m’ha permès seguir de prop les partides dels meus companys. Se m’ha llençat a l’atac des de bon començament; i he estat molt ocupat traient-me de sobre tota la tropa que m’ha llençat al damunt. Com a mínim, he pogut observar com el nostre GM anava quedant progressivament millor, en una defensa índia de rei, molt bé jugada per part de les blanques.\nA la meva esquerra, Lluís Casanellas no tenia pressa en guanyar una partida que estava jugant molt bé posicionalment. Aquestes han sigut les poques partides que he pogut observar una mica, perquè estaven al meu costat.


Comprar domini .PERSO.HT a Catalunya | Dominis lliures\nCercar dominis .perso.ht\nDisponibilitat i preu de dominis .perso.ht\nMitjançant aquesta utilitat podràs comparar el preu dels dominis d'internet .perso.ht de i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.perso.ht en lloc rentadoresbones.perso.ht. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.perso.ht\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.perso.ht, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.


5 min. Barcelona 06/01/2017 00:00\n651x366 El president de la Generalitat, Carles Puigdemont, va coincidir ahir amb l’alcaldessa de Barcelona, Ada Colau, en el programa especial pels 50 anys de Cap nen sense joguina de la Cadena SER. / QUQUE GARCÍA / EFE El president de la Generalitat, Carles Puigdemont, va coincidir ahir amb l’alcaldessa de Barcelona, Ada Colau, en el programa especial pels 50 anys de Cap nen sense joguina de la Cadena SER. / QUQUE GARCÍA / EFE\nNo hi ha eleccions catalanes a la vista, però la pregunta sobre qui serà el candidat del Partit Demòcrata (PDECat) quan s’hagi d’escollir el pròxim Parlament fa setmanes que se sent als despatxos de la seu que la formació hereva de Convergència té al carrer Provença de Barcelona. Tot i que la remor és cada cop més intensa, no ha alterat ni un mil·límetre el discurs del president de la Generalitat, Carles Puigdemont, que ahir des dels micròfons de la Cadena SER va reiterar que no té intenció de repetir com a president de l’executiu si es compleix el full de ruta previst per als pròxims mesos.\nHo va fer, a més, afegint un punt de vehemència a la seva explicació habitual. “D’aquí un any no seré el president de la Generalitat”, va pronosticar Puigdemont, per tot seguit afegir el raonament al qual ja té acostumats els seus companys de partit: que el seu encàrrec és per “dur Catalunya de la postautonomia a la preindependència” i que, un cop arribats a aquest punt, es guanyi o es perdi el referèndum, el que vingui després serà per força “una nova etapa que demanarà noves eines i nous lideratges”.\nAquesta mena de declaracions incomoden la direcció del PDECat, que entén que cada cop que el president parla del seu futur s’obre el debat intern sobre què farà la formació si es queda sense candidat en unes eleccions en què, a més, les enquestes no els són favorables. “Encara que ja hagi pres la decisió, seria millor que no la fes pública”, raona un membre de l’executiva. Dins del partit es lamenten, a més, que aquest debat no hauria de marcar l’agenda quan no hi ha eleccions catalanes previstes per a aquest any.\n“Només si la CUP fallés amb els pressupostos tindria sentit obrir ja aquest debat, i aleshores tot canviaria”, opinen fonts governamentals, que consideren que en un escenari com aquest Puigdemont sí que podria tornar a ser candidat, ja que, seguint el seu mateix raonament, no hauria completat la missió que se li va encomanar quan dilluns farà un any Artur Mas va fer un pas al costat i li va proposar assumir el càrrec.\nTot i que hi ha consens intern sobre el fet que ara mateix és el millor actiu del partit, l’opinió més estesa al PDECat és que el president té intenció de complir la seva paraula. “Tothom té clar que Puigdemont és el millor candidat. També que sempre ha dit que no es presentarà”, admet un diputat, que creu que la formació s’ha de preparar per trobar un relleu quan arribi el moment.\nTanmateix, també n’hi ha que mantenen un bri d’esperança i opinen que no està tot decidit. Un dirigent consultat apunta que amb les seves paraules Puigdemont aconsegueix “apujar el preu de la seva candidatura” i que el partit faci pinya amb ell si finalment repeteix com a candidat. Un dirigent veterà ara en segona línia apunta, a més, que “quan la història t’atrapa, t’atrapa”, i que, per tant, si el partit necessita que Puigdemont torni a ser el candidat, difícilment podrà negar-s’hi.\nEn tot cas, el fet que l’ara president de la Generalitat s’autodescarti com a candidat fa que, de retruc, tothom busqui al partit qui podria substituir-lo. El debat també ha arribat fins al despatx de l’expresident Artur Mas, que alguns voldrien que tornés a la primera línia si Puigdemont no es presenta. Tanmateix, la majoria de dirigents consultats consideren aquest escenari improbable, sobretot tenint en compte que Mas corre el risc de ser inhabilitat quan es tanqui el judici contra ell pel 9-N.\nI sense Mas i Puigdemont, qui? Dos noms més apareixen a les travesses: el de la consellera de la Presidència i portaveu del Govern, Neus Munté, i el de la presidenta de la Diputació de Barcelona, Mercè Conesa. Cap de les dues s’ha mogut en aquest sentit, però els seus companys ja fan circular els seus noms en un debat que tensa un Partit Demòcrata que preferiria aparcar aquesta carpeta i centrar-se a muscular-se ideològicament a través dels treballs de les sectorials. L’última paraula serà del president Puigdemont, que, diuen els seus, no vol parlar del seu futur perquè està centrat en el referèndum.\nMillo critica la “inestabilitat”\nDesprés d’escoltar el president de la Generalitat, Carles Puigdemont, anunciant que d’aquí un any no serà al capdavant de l’executiu, el delegat del govern espanyol a Catalunya, Enric Millo, va qualificar d’“irresponsable” la seva actitud. En una entrevista a l’agència Efe, el delegat de la Moncloa va considerar que aquest anunci és un “missatge negatiu per al conjunt de la societat catalana”, ja que des del 2010 hi ha hagut eleccions cada dos anys. “Tornar a anunciar això és pràcticament anunciar un període d’inestabilitat altra vegada”, va lamentar el dirigent popular. Millo considera que aquest horitzó és el contrari del que necessiten la societat i l’economia catalana, ja que “per funcionar bé” cal allunyar-se de la “incertesa” i el “desconcert”.\nPascal crida el PDECat a fer pinya i aturar el debat sobre candidats alternatius a Puigdemont


El TC suspèn temporalment la llei catalana que garanteix l'accés sanitari universal - Social.cat\nEl TC suspèn temporalment la llei catalana que garanteix l'accés sanitari universal\nEl director del CatSalut, David Elvira, ja va denunciar, a principis d'abril, un “abús de l'article 155” per atacar la llei catalana\nDilluns, 30 d'abril de 2018 | 12:00 h\nUn professional sanitari caminant pel passadís d'un hospital | Hush Naidoo (Unsplash)\nEl Parlament de Catalunya va aprovar, el juny de l'any passat, la llei que estableix que totes les persones residents a Catalunya tenen dret a l'assistència sanitària mitjançant el Servei Català de la Salut (CatSalut) i que la forma d'acreditar-ho és l'empadronament. El Tribunal Constitucional ja va declarar inconstitucional la llei del País Valencià que tenia la mateixa finalitat i permetia l'accés sanitari universal als immigrants en situació irregular.\nPer la seva banda, el director del CatSalut, David Elvira, ja va denunciar, a principis d'abril, un “abús de l'article 155” per atacar, precisament, la llei catalana del dret a l'assistència universal. Concretament, es tracta de la Llei 9/2017 de 27 de juny i els articles suspesos són l'1, 2 -apartats 2 i 3-, 3, 4, 5 i les disposicions addicionals segona, tercera, quarta i setena, així com la disposició final primera.\nL'article 1 defineix que tots els residents a Catalunya tenen dret a l'assistència amb càrrec a fons públics per mitjà del Servei Català de la Salut. Els apartats 2 i 3 de l'article 2 exposen que s'entén per ‘residents’ les persones empadronades en un municipi, així com els col·lectius en risc d'exclusió social. Entre altres coses, l'article 4 subratlla que els que no tinguin condició de ‘residents’ sí que tindran dret com a mínim a ser atesos en cas d'urgència.\nLa normativa es va aprovar amb el vot contrari del PPC, l'abstenció de Cs i el vot favorable de la resta de grups. L'aleshores conseller de Salut, Antoni Comín, va destacar el dia de l'aprovació que la llei “restaurava la universalitat perduda”, en al·lusió al decret que va aprovar el 2012 el govern espanyol que deixava sense cobertura gratuïta les persones immigrades en situació irregular.\nLa llei del PP deixa sense cobertura sanitària les persones immigrants en situació irregular\nAmb la llei es garanteix l'accés a la sanitat pública des del primer moment a través del padró. En el cas que no hi hagi aquest padró, la norma estableix altres criteris d'arrelament per garantir l'accés a la sanitat a col·lectius en risc d'exclusió social. Aquests criteris s'hauran de concretar a través d'un reglament que el conseller ha assegurat que s'elaborarà en el termini de tres mesos.\nD'altra banda, la normativa solucionava la situació que vivien fins ara els catalans residents a l’estranger que no podien tenir accés a la sanitat pública quan estaven de visita al país.\nDivendres, 6 d'abril de 2018 | 15:30 h\nSalut es compromet a garantir l’accés sanitari universal malgrat el recurs de l’Estat al TC\nEl director del CatSalut, David Elvira, denuncia un “abús del 155” per atacar la llei catalana


Arnd Peiffer, el campió que qüestiona el model dels Jocs | Fosbury\nFosbury » Biatló » Arnd Peiffer, el campió que qüestiona el model dels Jocs L'alemany ha guanyat l'or a l'esprint del biatló a Pyeongchang\nLa prova d’esprint masculina de biatló va concloure amb un podi imprevisible abans d’iniciar la cursa. Amb Fourcade i els noruecs fallant més que mai, l’alemany va sorprendre amb la medalla d’or.\nArnd Peiffer és un dels millors biatletes del món. Campió del món d’esprint el 2011 i amb vuit victòries a la copa del món al seu palmarès, aquesta temporada havia pujat al podi del circuit internacional en una única ocasió el passat 19 de gener. Peiffer és un rival perillós quan es mostra infal·lible als camps de tir, però és prou regular per encadenar places al top 10 amb assiduïtat. 5è a la general de la copa del món, el seu or olímpic al circuit de Pyeongchang és una de les grans sorpreses del campionat i, sens dubte, la victòria més important de la seva carrera esportiva. La celebració va ser memorable.\nAbans de viatjar cap a Corea del Sud va concedir una interessant entrevista al Frankfurter Allemeigne. El presentaven com el biatleta més en forma de l’equip alemany i citaven la seva contribució clau en la plata assolida per l’equip germànic el 2014 a Sotxi. L’entrevista, interessant, transcendia el repte esportiu i focalitzava l’atenció en la vivència olímpica, que Peiffer, ja veterà, també va viure a Vancouver 2010 i a Sotxi 2014.\nEl biatleta explicava que l’esperit olímpic l’havia percebut especialment en les coses petites. En les relacions que s’estableixen entre esportistes de diferents disciplines a la vila olímpica en compartir els àpats i en l’oportunitat de descobrir nous entorns com el Caucas (Sotxi). Paral·lelament, criticava el gegantisme dels Jocs, l’expectació i l’estrès que genera entre els esportistes, els excessos mediàtics o els abusos que es cometen per fer lluir la cita i que queden a l’ombra, com les condicions laborals dels treballadors que fan possible una seu olímpica.\nSobre Pyeongchang, a més, era crític amb un recorregut que ja havia tastat a la copa del món de 2009 i per la manca d’interès del públic asiàtic en una prova que acostuma a omplir el traçat amb milers d’aficionats al llarg de la temporada. Un circuit, a més, allunyat del pinyol olímpic d’enguany. Peiffer també va ser molt crític amb la gestió dels casos de dopatge en l’esport rus per part de COI.\nEl campió crític, un missatge per al COI\nPocs dies després Peiffer s’ha proclamat campió olímpic de forma inesperada i ha aprofitat l’atenció mediàtica del seu or per reafirmar-se en les seves crítiques al model vigent de Jocs Olímpics. Les agències internacionals han difós les seves paraules:\n“Els Jocs haurien de reduir el seu programa esportiu, organitzar les proves de forma menys pretensiosa. Cal protegir el medi ambient en lloc de destruir-lo. He guanyat, però sóc capaç de veure tots els excessos que es cometen des d’una perspectiva crítica. Qüestiono la sostenibilitat dels Jocs Olímpics actuals: més espectadors, més diners de les televisions… probablement no podran sortir d’aquesta roda“\nSatisfet per l’or guanyat i amb aspiracions de pujar al podi de nou en els proper dies, Arnd Peiffer defensa uns altres Jocs Olímpics. Aquells on el joc net, l’amistat entre esportistes i el respecte al medi ambient siguin l’eix que faci moure la competició. Celebrem-ho.\nArnd PeifferBiatlóCOIJocs OlímpicsJocs Olímpics d'HivernMedi Ambient


Salut contracta 321 professionals per reforçar l’atenció primària al Vallès Occidental | elsot.cat\n El Pla d’enfortiment i transformació de l’atenció primària preveu, entre d’altres, incorporar 166 professionals de diverses especialitats amb caràcter estructural\n També s’han contractat 155 professionals per a la gestió de la COVID-19\nEl Departament de Salut ja ha començat les contractacions del Pla d’enfortiment i transformació de\nl’atenció primària. Un pla que ha de servir perquè els equips de primària del Vallès Occidental sumin\n321 nous professionals per donar resposta a la COVID-19 i, a més, introduir canvis de caràcter estructural per millorar-ne l’accessibilitat i la resolució.\nAquest Pla d’enfortiment, que ja ha estat presentat en el consell d’alcaldes, compta amb una assignació total de 9,4 milions d’euros destinats al Vallès Occidental, a repartir entre els anys 2020 i 2021. Amb aquests diners s’estan finançant programes conjunturals per donar resposta a la COVID19, com la incorporació a la comarca de 105 gestors COVID i 50 referents COVID Salut i Escola.\nTambé s’estan contractant professionals d’altres perfils per abordar els canvis que s’han de produir en els centres d’atenció primària. Les noves incorporacions permeten millorar el suport assistencial a les residències, reforçar l’atenció a la cronicitat, incrementar el nombre de treballadors socials, augmentar el suport administratiu i incorporar noves tecnologies.\nEl Pla estava dissenyat des de fa mesos, però la pandèmia ha accelerat el seu desplegament i a hores d’ara ja s’han tancat les assignacions de recursos als equips del Vallès Occidental per a aquest any i per a l’any vinent.\nAquestes son les assignacions:\nBadia del Vallès. 187.733 euros d’assignació entre 2020 i 2021. Contractació de 4 professionals per donar resposta a la COVID-19: 3 gestors COVID i 1 referent Salut i Escola. Contractació de 3 professionals estructurals: 2 tècnics en cures auxiliars d’infermeria i 1 administratiu. Total: 7 persones incorporades.\nBarberà del Vallès. 342.263 euros d’assignació entre 2020 i 2021. Contractació de 4 professionals per donar resposta a la COVID-19: 3 gestors COVID i 1 referent Salut i Escola. Contractació de 4 professionals estructurals: 1 infermer/a i 3 administratius. Total: 8 persones incorporades.\nCastellar del Vallès-Sant Llorenç Savall. 339.280 euros d’assignació entre 2020 i 2021. Contractació de 4 professionals per donar resposta a la COVID-19: 3 gestors COVID i 1 referent Salut i Escola. Contractació de 5 professionals estructurals: 1 tècnic en cures auxiliars d’infermeria, 1 infermer/a, 2 administratius i 1 metge/essa. Total: 9 persones incorporades\nCastellbisbal. 142.362 euros d’assignació entre 2020 i 2021. Contractació de 4 professionals estructurals: 2 infermeres i 2 administratius. Total: 4 persones incorporades.\nCerdanyola del Vallès. 746.597 euros d’assignació entre 2020 i 2021. Contractació de 12 professionals per donar resposta a la COVID-19: 9 gestors COVID i 3 referents Salut i Escola. Contractació de 13 professionals estructurals: 2,5 tècnics en cures auxiliars d’infermeria, 4 infermeres, 4,5 administratius, 1 metge/essa i 1 treballador/a social. Total: 25 persones incorporades\nPolinyà-Sentmenat. 210.952 euros d’assignació entre 2020 i 2021. Contractació de 4 professionals\nper donar resposta a la COVID-19: 3 gestors COVID i 1 referent Salut i Escola. Contractació de 3\nprofessionals estructurals: 1 infermer/a i 2 administratius. Total: 7 persones incorporades.\nRipollet. 447.986 euros d’assignació entre 2020 i 2021. Contractació de 10 professionals per donar\nresposta a la COVID-19: 8 gestors COVID i 2 referents Salut i Escola. Contractació de 6,5\nprofessionals estructurals: 1 tècnic en cures auxiliars d’infermeria, 2,5 infermeres, 2 administratius i\n1 treballador/a social. Total: 16,5 persones incorporades\nRubí. 787.940 euros d’assignació entre 2020 i 2021. Contractació de 10 professionals per donar\nresposta a la COVID-19: 3 gestors COVID i 7 referents Salut i Escola. Contractació de 19,5\nprofessionals estructurals: 2,5 tècnics en cures auxiliars d’infermeria, 7 infermeres, 9 administratius i\n1 treballador/a social. Total: 29,5 persones incorporades.\nSabadell. 2.600.000 euros d’assignació entre 2020 i 2021. Contractació de 41 professionals per\ndonar resposta a la COVID-19: 30 gestors COVID i 11 referents Salut i Escola. Contractació de 51\nprofessionals estructurals: 11 tècnics en cures auxiliars d’infermeria, 15 infermeres, 14\nadministratius, 1 metge/essa i 10 treballadors socials. Total: 92 persones incorporades.\nSant Cugat. 1.000.000 euros d’assignació entre 2020 i 2021. Contractació de 15 professionals per\ndonar resposta a la COVID-19: 8 gestors COVID i 7 referents Salut i Escola. Contractació de 13,5\nprofessionals estructurals: 6 tècnics en cures auxiliars d’infermeria, 1 infermer/a, 5,5 administratius i\n1 metge/essa. Total: 28,5 persones incorporades.\nSant Quirze del Vallès. 194.121euros d’assignació entre 2020 i 2021. Contractació de 4\nprofessionals per donar resposta a la COVID-19: 3 gestors COVID i 1 referent Salut i Escola.\nContractació de 4 professionals estructurals: 1 tècnic en cures auxiliars d’infermeria, 2 infermeres i 1 administratiu/iva. Total: 8 persones incorporades.\nTerrassa. 2.400.000 euros d’assignació entre 2020 i 2021. Contractació de 45 professionals per\ndonar resposta a la COVID-19: 30 gestors COVID i 15 referents Salut i Escola. Contractació de 42\nprofessionals estructurals: 13 tècnics en cures auxiliars d’infermeria, 8 infermeres, 18 administratius,\n2 metges i 1 treballador/a social. Total: 87 persones incorporades


Anàlisi d'un objecte: el llapis corrector by nuriabb - issuu\nNúria Babot Pereña\nAnàlisi d’un objecte: llapis corrector\nNúria Babot Pereña 3rC ESO\nFase 1 Anàlisi global Nom: - llapis corrector (català) - lápiz corrector (espanyol) - caneta correctora (gallec) - corretore a penna (italià) - correction pen ( anglès) - Korrekturstift (alemany) - коррекция ручка (rus) - ( قلم التصحيحàrab) - stylo de correction (francès) - korreksjon penn (noruec) - stilou de corecție (romanès) Utilitat: Serveix per corregir els errors cobrint-los d'un líquid que s'endureix en uns segons, de manera que es pot tornar a escriure sobre l'error.\nFase 2 Anàlisi Anatòmica Descripció Es tracta d’un tub semblant a un bolígraf d’un centímetre de diàmetre i d’uns 10 centímetres de llargada de color blanc. Té un tap transparent amb una pestanya que serveix per tapar la punta del llapis, de manera que queda protegida. La punta del llapis és metàl·lica i a l’extrem hi té una petita boleta. Quan es prem la boleta surt el líquid que conté el llapis. Destaca l’etiqueta que hi ha on s’hi pot veure el nom de la marca. Especejament PEÇA 1 PEÇA 2 PEÇA 3 PEÇA 4\nTap Carcassa del llapis Petita peça que és a l’interior del bolígraf Líquid corrector\nFase 3 Anàlisi Funcional PEÇA 1\nServeix per tapar la punta del llapis corrector, de manera que quan no el fem servir, la punta queda protegida. Carcassa del llapis Serveix per emmagatzemar el líquid corrector Petita peça que és a És dins del bolígraf, l’interior del entre el líquid, de bolígraf manera que quan sacsegem el llapis, la peça “remena” el líquid Líquid corrector Serveix per tapar els errors d’escriptura amb una substància líquida de color blanc que s’asseca molt ràpidament.\nFase 4 Anàlisi Tècnica Mides: 10 cm de llargada i 1 cm de diàmetre. Quantitat: 8 ml. Pes: 18 grams Materials: la carcassa i el tap són de plàstic, la peça de l’interior pot ser metàl·lica (però és una simple suposició), i el líquid corrector conté òxid de titani, solvent de nafta, alcohols minerals, resina, dispersant y fragàncies. Cost: entre 1,5 i 2 euros. Seguretat en l’ús: És un producte fàcilment inflamable, és irritant i perillós pel medi ambient. Generalment, si es fa servir amb cura, no té cap perill, però s`ha de vigilar. És un objecte d’ús escolar. Antigament, es va investigar el perill de la seva inhalació i el possible risc de càncer. Més tard es va demostrar que no és un líquid cancerigen. També es van investigar una sèrie de morts relacionades amb el tricloroetà que conté el líquid corrector. L’any 1988 es va prohibir el seu ús en les escoles per aquestes raons, però sis mesos desprès, la norma va ser abolida per les queixes del personal, els estudiants i els pares. Esbós de les vistes: Les imatges són a la fase 2, a l’anàlisi anatòmica.\nFase 5 Anàlisi Històrica i social Història i evolució L’empresa Tipp-Ex es va fundar en l’any 1959, a Alemanya per Otto Carls. El nom “Tipp-Ex”, ve de la unió de dues paraules. Tipp és la paraula alemana per typo (typographical error) i ex en llatí significa “no més”. Amb aquest invent, va ser possible esborrar un error amb la màquina d’escriure mitjançant un mecanisme on es premia la tecla retrocés a la lletra que es volia esborrar, el document es col·locava davant la cinta i la lletra mal escrita es reescrivia. De tota manera, Tipp-Ex no va ser l’inventor del producte, sinó una dona nord-americana mecanògrafa anomenada Bette Nesmith Graham (1924-1980). Aquesta dona trobava dificultats en el seu treball cada vegada que s’equivocava a l’escriure, de manera que va pensar en barrejar aigua i pintura i fer servir el resultat en el seu treball. Als seus caps no els agradava la idea, però els seus companys mecanògrafs li demanaven el seu líquid freqüentment. Graham va utilitzar aquesta pintura durant cinc anys en secret, millorant-lo gràcies al professor de química del seu fill. Amb el temps, va començar a comercialitzar el corrector amb el nom de\nMistake Out (fora errors) i després va canviar el nom a Liquid Paper. Tipp-Ex, posteriorment, va ampliar la seva gamma de líquids correctors, creant nous models, com el de cinta, el de bolígraf, el d’aplicació amb una petita esponja i variacions d’aquests. CONCLUSIONS El llapis corrector serveix per esborrar un error d’escriptura. Generalment té quatre peces, el tap, la carcassa, el líquid corrector i una petita peça que es troba a l’interior de la carcassa i totes aquestes parts tenen la seva utilitat. Aquest producte fa un bon servei, però el seu mal ús pot resultar perillós ja que el líquid és tòxic.\nAnàlisi d'un objecte: el llapis corrector


«Incerta Glòria», «Estiu 1993», «La librería» i «Tierra firme» opten als premis Gaudí - Diari de Girona\n«Incerta Glòria», «Estiu 1993», «La librería» i «Tierra firme» opten als premis Gaudí\nEl film d'Agustí Villaronga i el de Carla Simon encapçalen les candidatures ?David Verdaguer presentarà la gala el 28 de gener\nacn 29.12.2017 | 09:14\nEls actors Àlex Brendemühl i Nora Navas llegeixen les nominacions. ACN\nLa pel·lícula Incerta Glòria, dirigida per Agustí Villaronga, encapçala les nominacions als X Premis Gaudí amb 16 candidatures, va comunicar ahir l'Acadèmia del Cinema Català en un acte en l'Antiga Fàbrica Estel Damm de Barcelona.\nEstiu 1993, de Carla Simón, rodada a la Garrotxa, és el següent film més nominat pels acadèmics en 14 categories; La Librería, d'Isabel Coixet, obté 12 nominacions, i Tierra Firme, de Carlos Marquès-Marcet, 11 candidatures.\nCompleten la llista de produccions nominades Brava de Roser Aguilar, Abracadabra de Pablo Berger i La Llamada de Javier Ambrossi i Javier Calvo, amb tres candidatures; Julia Ist d'Elena Martín amb dos; i La pel·lícula de la nostra vida d'Enrique Baró, Musa de Jaume Balagueró, Neu Negra de Martín Hodara i Projecte Lázaro de Mateo Gil, amb una.\nEn la categoria de millor pel·lícula en llengua catalana competeixen Brava, Estiu 1993, Incerta Glòria i La pel·lícula de la nostra vida.\nJulia Ist, La Librería, La Llamada i Tierra Firme pugnen per al guardó al millor film en llengua no catalana.\nEstiu 1993, Tierra Firme, Incerta Glòria i La Librería es disputen el reconeixement al millor guió i els seus directors el premi a la millor direcció.\nRespecte als actors nominats a millors protagonistes, destaquen Antonio de la Torre per Abracadabra, David Verdaguer per Estiu 1993, Marcel Borràs per Incerta Glòria i Ricardo Darín per Nieve Negra.\nDoblet de Bruna Cusí\nEn el palmarès al millor protagonisme femení competeixen Anna Castillo per La Llamada; Bruna Cusí per Incerta Glòria i Estiu 1993; i Natalia Tena per Tierra firme.\nDunkerque, La tortuga roja, Lady Macbeth i Toni Erdmann són les candidates a millor film europeu; i Amics per sempre, La llum d'Elna, Pau, la força d'un silenci i Res no tornarà a ser com abans opten a la millor producció per a televisió.\nEn la categoria al millor documental competeixen Classe valenta, La Chana, Lesa Humanitat i Sasha.\nLa presidenta de l'Acadèmia del Cinema Català, Isona Passola, va destacar «el dur treball» que han suposat aquests 10 anys dels Premis Gaudí, i va posar en valor «el moviment permanent» de l'Acadèmia, que projecta els films candidats en 33 municipis de Catalunya, i organitza cursos i trobades de networking.\nEls premis, que sumen 22 categories, es donaran a conèixer el proper 28 de gener en una gala en l'Auditori del Fòrum, a Barcelona, presentada per l'actor i també nominat David Verdaguer.\nAquest any Mercè Sampietro rebrà el Gaudí d'Honor, i per primera vegada la cerimònia inclourà el Premi del públic, que es vota a través de la web de l'Acadèmia.


Els Nens del Vendrell s’anoten el primer 4de8 de l’any | Ràdio i Televisió El Vendrell\nInici Notícies Festes Els Nens del Vendrell s’anoten el primer 4de8 de l’any\nEls Nens del Vendrell s’anoten el primer 4de8 de l’any\nDiada d’estrenes la d’aquest dissabte al carrer dels Cafès del Vendrell. Els Nens del Vendrell han fet el 4de8, el seu primer castell de vuit de la temporada. També han sortit contentes de plaça les colles convidades. La Jove de Tarragona ha estat la primera en completar el 5de8 en el que portem d’any, i ha protagonitzat el moment de lluita de l’actuació per com han aconseguit descarregar un 4de8 que semblava impossible. Finalment els Castellers de Sant Pere i Sant Pau han fet un gran pas amb el primer castell de 8 de l’any, que ha estat el 3de8, i el pilar de 6. Una diada, això sí, una mica remullada.\nArticle anteriorLes Notícies, divendres 4 de maig de 2018\nArticle següentFesta de las Cruces de Mayo al Vendrell


Tot a punt per a l’inici de les obres de transformació de la plaça de Can Massuet - Ajuntament de Dosrius\nData i hora oficial 21.04.2019 | 04:52\nTot a punt per a l’inici de les obres de transformació de la plaça de Can Massuet\nEl consistori durà a terme un ambiciós projecte d’adequació de l’espai amb la instal·lació d’una nova zona de parc infantil i de pràctica esportiva, l’habilitació de nou mobiliari urbà i arbrat i el reasfaltat dels aparcaments annexos a la plaça.\nDilluns 30 d’octubre arrencaran les obres d’arranjament de la plaça de Can Massuet. Amb l’inici d’aquests treballs, que suposaran un cost de 92.200€ (IVA exclòs), l’Ajuntament dóna el tret de sortida a un dels projectes més estratègics del mandat en termes de reformulació i nous usos de l’espai públic del nucli de la vila.\nAmb una durada estimada de 10 setmanes, les obres permetran donar resposta a les demandes expressades per la ciutadania. En aquest sentit, Joan Serra, regidor d’Urbanisme, explica que “volem convertir la plaça en un espai cívic central i de referència en el dia a dia dels veïns i veïnes. Amb aquesta actuació, obrirem la plaça a tots els col·lectius, en reforçarem la seguretat i l’accessibilitat, ampliarem l’oferta lúdica i esportiva de la vila i embellirem un dels grans atractius que té actualment Can Massuet.”\nNous jocs infantils i equipaments per a tota la ciutadania\nEl projecte engloba diverses actuacions que suposaran una clara transformació i millora de l’estat que presenta actualment la plaça de Can Massuet. Entre els treballs que es duran a terme hi ha la instal·lació d’una nova zona de parc infantil per a infants amb edats compreses entre els 1 i els 12 anys amb una nova torre, motlles, tirolina gronxadors, sorral i terra de seguretat amb gespa artificial; l’habilitació d’una zona específica per a la pràctica esportiva i infantil del futbol; la incorporació d’un espai de fitness per a tots es públics i d’una pèrgola de fusta que esdevindrà punt de trobada per al col·lectiu de joves del municipi; la instal·lació de papereres, bancs, arbrat i una tanca perimetral; o el sanejament i reasfaltat dels aparcaments annexos a la plaça. En total, els treballs es duran a terme en una superfície de 3.200 m2.\nFinalment, i de forma complementària a la resta de tasques, l’empresa adjudicatària dels treballs, Asfaltats Barcino, també introduirà algunes millores al Casal de Can Massuet sense cap cost addicional per a l’Ajuntament. Concretament, està prevista l’habilitació d’un sistema de videovigilància i l’arranjament de la coberta de l’equipament.\nDarrera actualització: 26.10.2017 | 11:07\nProjecció de l'obra futura Autoria: Ajuntament de Dosrius .


Notícies - Força Junior!!!\nPublicat: el 28/abril\nFa sis anys vaig picar a la porta del Junior quan es va acabar la meva etapa a l'Atlètic, el club on havia jugat tota la meva vida. A priori semblava que la competició al màxim nivell se m'havia acabat, però res més lluny de la realitat. Mai m'hagués imaginat tot el que viuria aquí durant els anys següents, ni en la previsió més optimista podria haver-me vist disputant una final de la lliga o jugant una edició de l'Euro Hockey League.\nHe tingut la sort de formar part del grup que va aconseguir aquestes fites tan importants pel Junior, on he conegut grans persones dins i fora del camp i on he començat amistats que seran per sempre. Han sigut moments molt especials i m’atreviria a dir que històrics pel club, però això no acaba aquí.\nTambé he tingut la sort de formar part del que serà l’equip dels pròxims anys, el futur del Junior de divisió d’honor i un equip ple de jugadors joves\namb molt potencial que poden arribar allà on ells es proposin.\nDeixo l’equip amb la satisfacció d’haver pogut seguir jugant al màxim nivell, però sobretot ho faig content d’haver aportat i de seguir aportant el meu granet de sorra a un club que em va rebre amb els braços oberts i que m’ha ajudat a créixer com a jugador i com a persona.\nGràcies a tots els meus companys i amics per aquests anys inoblidables, gràcies a tots els entrenadors per la confiança, a la Junta de hockey per tot el que heu fet per la secció i gràcies a tots els i les junioristes per acollir-me tan bé des de l’inici i fer-me sentir un blau-i-negre més.\nSort, salut i èxits!\nFRANK DI MERCURIO és excapità i exjugador del Junior d'hoquei herba\nfrank di mercurio


L’Hereu és imbècil, part XLV: la Mercè no té bicing | nunca nueve\n2 thoughts on “L’Hereu és imbècil, part XLV: la Mercè no té bicing”\ncarlitos on 2009-09-25, Friday at 17:21 (681) said:\nNo sé si has anat al Fórum encara per la mercè, però jo crec que en podríes treure bon suc de tot plegat. Ja porten un grapat d’anys enviant-nos a l’infern del fórum quan hi ha festes, com si es desféssin de la calanya societat barcelonina incívica, que destrossa la ciutat. La idea és tan bona com la que es plantegen amb la movilitat, i aquí es queda, al despatx. A la pràctica el resultat és apocalíptic. En aquesta ratonera un no sobreviu… T’hi trobes de tot, totes les misèries humanes, brossa per tot arreu i en definitva el que provoca estar en un buit d’a saber quants metres quadrats amb milers i milers de borratxos/es. L’escena és inmillorable, a l’anada, durant i al final de “l’espectacle”.\nEl que més em va inflar els nassos va ser a l’hora de tornar, que el sentiment d’oblit per part de l’ajuntament ja va ser massiu. Tota aquesta “muchedumbre” que es comença a desplegar pels carrers de Diagonal Mar, col·lapsant-se el metro i el nitbus, destrossant el que troben al pas.\nMesures? 2 furgons de la urbana repartint estopa a l’entrada del metro, 2 cotxes de la urbana mirant-s’ho, i 2 autobusos (això sí, dels llargs! Gràcies per pensar-hi Hereu!) que et porten a plaça catal…ah no! a Sagrera… és clar, el centre neuràlgic de la ciutat 😀\ni la història es repeteix/irà any rere any…\nVisc/a el caos\nVisc/a la mercè\nPingback: nunca nueve » L’Hereu és imbècil, part XLVI: la Mercè al Fòrum


SUBI & ANNA Il.lustració i Literatura: 2012\nREGALS ORIGINALS. Regala Subi & Anna\nSi vols fer un regal original per aquestes festes, regala algun dels nostres productes. Dibuixos d'alguns dels nostres contes reproduïts sobre tela i bastidor. Podràs triar entre diversos formats a preus molt raonables. Aquí tens algunes de les imatges perquè escolleixis la que més t'agrada. Si hi estàs interessat pots anar a la botiga de Vic T52 C/Menéndez i Pelayo, 29-31 o pots contactar directament amb nosaltres: SUBI & ANNA Tel: 938578055 E/a: subianna1@gmail.com\nQuadre de 40x40cms i tassa Quimet. Quadre M'agrada de 60x30cms.\nImatges per triar... Sèrie EL SECRET DE LA TORTUGA:\nSèrie CHARLIE, NAS DE LLAUTÓ:\nSèrie EN QUIMET I LA MARTINA:\nSèrie ELS COLORS DE L'ÀFRICA:\nDibuix CAPUTXETA I EL LLOP:\nPublicat per Anna a 0:38 Cap comentari:\nEN SUBI I L'ANNA FIRMANT EXEMPLARS DE "EL PETIT DALÍ" A L'ATLÀNTIDA DE VIC\nMOLTES GRÀCIES als qui ahir vàreu venir a l'Atlàntida a veure EL PETIT DALÍ. L'espectacle que la companyia Únics Produccions ha creat a partir del nostre llibre. Un cop més, ens vàreu fer sentir molt ben acompanyats. Va ser tot un èxit. Una molt bona injecció de felicitat i optimisme amb els temps que corren! Mil Gràcies a tots!\nTROFEUS JÚLIUS CREATS PER A EN SUBI\nAquests són els trofeus JÚLIUS que es van entregar als guanyadors del concurs d'aquest any. Dissenyats i creats per a en Subi.\nAquí teniu una petita mostra d'habitacions infantils que en Subi ha pintat. Si us fa gràcia tenir alguna paret pintada o voleu fer un regal ben original a algú que tingui nens, no dubteu a posar-vos en contacte amb nosaltres.\nPublicat per Anna a 2:36 Cap comentari:\nPublicat per Anna a 6:33 Cap comentari:\nAquí teniu el nou títol de la col.lecció "Els contes del follet" d'en Subi i l'Elena Ferro, Ed. Baula. Ideal per aquestes dates, ara que s'acosta Tots Sants! No us el perdeu!\nPublicat per Anna a 1:04 Cap comentari:\nEn Subi, juntament amb el ferrer i el fuster de Sant Boi de Lluçanès, han fet els trofeus de la Festa del bolet. Han quedat així de bonics...\nPublicat per Anna a 0:56 1 comentari:\nEN SUBI COL.LABORA EN EL PASTÍS DEL MENÚ GASTRONÒMIC DEL BOLET\nAquest és el pastís que els Restaurants de Sant Boi de Lluçanès ens van servir com a postres en el menú gastronòmic del bolet. En Subi hi va col.laborar fent la il.lustració. A més de genial, va ser boníssim!\nPublicat per Anna a 0:44 Cap comentari:\nUn any més, a Sant Boi de Lluçanès es fa la Festa del Bolet. Serà aquest proper cap de setmana (6 i 7 d'octubre). En Subi i l'Anna farem una activitat familiar el dissabte al matí. Pintarem la segona part del mural del bolet. Us hi esperem a tots!\nEN SUBI I L'ANNA FIRMANT EXEMPLARS DE "EL PETIT DA...


Espanya es desfà de Kosovo sense brillantor per ser líder del seu grup - Diari de Girona\nEspanya es desfà de Kosovo sense brillantor per ser líder del seu grup\nSegona victòria seguida dels de Luis Enrique per reconduir el camí cap al Mundial de Qatar\nefe/ddg. sevilla 01.04.2021 | 00:35\nEls jugadors d'Espanya celebren el primer dels tres gols. efe/julio muñoz\nEls jugadors d'Espanya celebren el primer dels tres gols.\nLa selecció espanyola va guanyar amb claredat a la de Kosovo (3-1) a La Cartuja i va esvair els dubtes dels dos primers partits, després de dominar a un rival que només es va estirar a la segona meitat, ja amb un 2-0 advers, i redreçar així el rumb cap a Qatar 2022. Després d'un bon primer temps, es va posar per davant amb dos gols en només dos minuts de Dani Olmo i Ferran Torres, que també van marcar en el triomf per 1-2 a Geòrgia, superada la primera mitja hora, mentre que després del descans Kosovo va escurçar distàncies aprofitant una greu errada en una sortida de el porter Unai Simón. Gerard va arreglar-ho amb el definitiu 3-1 a un quart d'hora del final.\nEspanya es jugava redreçar el seu camí cap al Mundial de Qatar, després de la inoportuna ensopegada a casa davant Grècia (1-1) en l'estrena d'aquesta fase, i encara sort per als de Luis Enrique que l'extrem de Dani Olmo va arreglar el que hagués estat un disbarat més gran amb el gol del triomf in extremis a Geòrgia (1-2) del cap de setmana. Luis Enrique va introduir quatre canvis al seu onze: Llorente per Porro, Íñigo Martínez per Diego Llorente, Koke per Fabián i Olmo per Bryan Gil. La gran sorpresa va ser l'absència per segon partit consecutiu de Sergio Ramos, que el dia que feia 35 anys va sortir amb el partit dat i beneït al tram final.\nDominador, l'equip de Luis Enrique va guadir de bones ocasions per marcar però no va ser fins superada la mitja hora que ho va aconseguir. Dani Olmo, després d'una passada de Jordi Alba, va fer el primer per dos minuts després Ferran Torres anotés el segon de la nit. Halimi va posar-hi emoció amb un gran gol al segon temps que estretava les diferències. Per si de cas, Gerard Moreno, que reapareixia, va segellar la victòria d'Espanya, que ja és líder del seu grup amb un partit més que Suècia.


La cara B: I per què una consulta per la independència?\nI per què una consulta per la independència?\nAmb certa freqüència els que com ara jo vàrem créixer en democràcia ens hem hagut de sentir a dir que no apreciem el que tenim. Tenim un nivell de benestar com mai, tenim una estabilitat com mai, i tenim uns drets polítics com mai. Uns drets que d'altres, a qui amb prou feines sabem identificar, varen aconseguir perquè tothom en gaudís.\nPotser és cert que no sabem valorar el que la democràcia representa i ens despreocupem de la política com si fos quelcom que no tingués transcendència per a la nostra quotidianitat. Però és que l'evolució d'aquella democràcia que amb tants esforços es va aconseguir, ha esdevingut quelcom realment decebedor. Ara bé, aquest desànim no és cosa d'una sola generació.\nDavant aquesta realitat tendim a inhibir-nos, tot queixant-nos enèrgicament, entre avergonyits i irats, de successos com el lamentable cas Palau o el de l'Ajuntament de Santa Coloma de Gramenet, sense pensar en la vinculació existent entre la classe política i la ciutadania, que és al cap i a la fi la que ha posat activament o passiva els seus dirigents on són, en càrrecs amb responsabilitat i confiança per gestionar “la cosa pública”.\nMolts pensaran que les consultes per a la independència es limiten a una qüestió Espanya-Catalunya. I no és així.\nLes consultes per la independència van més enllà. Reflecteixen l'esgotament dels discursos polítics que no mobilitzen masses, i davant els quals la ciutadania comença a mostrar capacitat d'oposició en un format més elaborat i menys pamfletari que una manifestació.\nÉs un toc d'atenció als polítics, que han de prendre consciència que els mitjans de comunicació actuals via Internet uneixen més que separen, comuniquen més que aïllen i, per tant, poden ajudar a velocitats vertiginoses a configurar xarxes amb interessos comuns i amb gent formada i inquieta que pot iniciar un camí paral·lel, on els professionals de la política no siguin necessaris.\nÉs cert. No tenim encara cap model d'Estat que s'adigui amb aquest model de política ciutadana, però segurament és qüestió de temps. El que si és cert és que per a molts el model actual no funciona. Corregeixo: funciona, però només per a alguns.\nSi aquest sistema no ens satisfà, potser serà bo començar a pensar en alternatives i la independència n'és una.\nPerò això no és el més important. El més important és que els polítics s'adonin que els ciutadans comencen a pensar a fer política sense ells.\nAquest és el missatge que podem transmetre si aprofitem les consultes organitzades. És un missatge curt però clar, sigui quin sigui el resultat.\nSusanna (Can Montjé)\nFoto: J. Toribio\nPublicat per Su a 19:23\nEtiquetes de comentaris: Actualitat, Cara B, Filosofia de vida, Llémena\n20 d’abril de 2010 a les 9:01\nRoser (lladruc) ha dit...\nTens molta raó, Susanna. Crec que la lliçó més gran que poden extreure els polítics de la consulta del passat 25 d'Abril va ser mostrar com uns "simples" ciutadans som capaços d'organitzar-nos, mobilitzar-nos i tirar endavant una iniciativa seriosa sense l'ajuda de ningú.\n29 d’abril de 2010 a les 14:26


Mala suerte, de Lee Child - Llibres i més\nMala suerte, de Lee Child\nLee Child, pseudònim de Jim Grant, és un escriptor britànic nascut a Coventry, Anglaterra, l’any 1954. Als quatre anys es va mudar amb els seus pares i els seus tres germans a Birmingham i el 1974 va ingressar a la Facultat de Dret de la Universitat de Sheffield però sense la intenció de desenvolupar aquests estudis professionalment.\nDesprés de la seva etapa universitària va començar a treballar en televisió fins a 1995 en què la va haver d’abandonar després d’una reestructuració de la companyia i va ser llavors quan va començar a escriure novel·les. El 1997 va ser publicada la primera Killing Floor, que va guanyar el premi Anthony Award, i el 1998 es va traslladar a viure als Estats Units, on resideix.\nLee Child és l’únic escriptor britànic que, després de JK Rowling, ha liderat la llista dels més venuts en tots els formats a banda i banda de l’Atlàntic.\nLa seva famosa sèrie protagonitzada per Jack Reacher, que ja va per les 16 novel·les, ha venut més de 40 milions d’exemplars a tot el món.\nJack Reacher, és un tipus taciturn amb un particular sentit de l’humor, un ésser solitari amb certa tendència a la marginalitat i bastant encartronat, però capaç de ficar-se en les venes del lector i comprometre’l en les seves aventures. És un tipus fred i ple de contradiccions, que pot arribar a ser brutal, però només en defensa dels seus particulars principis.\nUn personatge que passaria inadvertit per la seva forma reservada i honesta de ser, sinó fos per fa gairebé dos metres d’alçada, detesta la injustícia i als pedants abusius, i té una set de justícia implacable.\nEl millor de les novel·les de Child és que estan construïdes en un estil idèntic al seu personatge central: directe, metòdic i contundent.\nMala suerte, publicada als Estats Units l’abril de 2007, és l’onzena de la sèrie. Una història molt ben estructurada, detallada i resolta; personatges ben construïts i una intriga hàbilment dosificada per sostenir l’atenció del lector.\nCom Jack Reacher havia d’estar en algun lloc, portava ja dos dies a Portland, Oregon. Havia conegut una ajudant del fiscal del Districte i només això el retenia. Però ja era hora, pensava, de posar un nou rumb a alguna altra banda, com sempre, amb autobús. Ja veuria on. El saldo del seu compte corrent tenia la paraula. Però devia haver un error, en arribar al caixer va descobrir que tenia 1.030 $ de més.\nNingú coneixia el seu número de compte, així que aquells 1.030 $ no podien ser altra cosa que un missatge, un missatge del passat. Aquí estava davant seu extracte bancari. 10.30. Si un policia militar necessita urgentment l’ajuda d’un col·lega transmet un codi 10.30. Havia de ser això. Però Reacher feia nou anys que havia abandonat la policia militar i l’Exèrcit. Qui necessitava del seu ajut?\nLa següent pregunta que li va venir al cap va ser: Què li preocupava tant a Frances L. Neagley? Sí, només podia ser ella. La sergent Neagley. Reacher havia servit 13 anys a l’Exèrcit, tots ells a la policia militar. Havia treballat amb Neagley de tant en tant durant set. Neagley mai havia volgut un ascens més enllà de sergent. Era intel·ligent, amb molts recursos i conscienciosa. També molt dura. Si el demanava devia trobar-se en un mal assumpte. I l’esperava a Los Angeles. Els 1.030 dòlars eren un missatge, però no un regal. Valien per un bitllet d’avió.\nNeagley era l’única dels membres d’Unitat d’Investigacions Especials de l’Exèrcit que havia pogut localitzar Angela, la dona de Calvin Franz, un dels nou que van formar part d’aquell comando d’elit capaç de tot. El seu marit havia aparegut mort en ple desert, llançat des de mil metres d’alçada. Neagley, amb tots els mitjans de què disposava en la companyia de seguretat privada de la qual era sòcia, només havia trobat Reacher. On eren els altres sis?\nTant Reacher com Neagley temien el pitjor. Podria l’assassí de Franz anar darrere de tots ells? No era fàcil eliminar oficials tan experimentats com Tony Swan, Jorge Sánchez, Calvin Franz, Frances Neagley, Stanley Lowrey, Manuel Orozco, David O’Donnell i Karla Dixon. El mateix Reacher havia triat personalment a cada un. Eren cos d’elit. El millor entre el millor. En poc temps Reacher descobrirà que quatre d’ells han mort assassinats. Qui ha liquidat a quatre dels “investigadors especials”?


Bon dia 19 juliol 2018 – Tribus de la Segarra\nBon dia 19 juliol 2018\nFoto: La vila cap al tard. 18 de juliol de 2017\n16° a les set del matí. 79% d’humitat. Cel serè i gens de vent. Farà un dia semblant al d’ahir; potser una mica més de calor. Ahir quatre gotes mal comptades i prou.\nAvui és Santa Àurea i Sant Pere de Cadireta, dominicà de Moià. Per molts anys.\nÚltima setmana per inscriure’s al “I Torneig 3×3 Santa Coloma de Queralt”\no Facebook, Twitter i Instagram del C.B.Àguiles\n(1ª setmana petits / 2ª setmana grans!!!)\nEquips de 3 a 5 participants\n7€ per participant\nPagament + autoritzacions a la botiga de Cal Bartra.\nData limit d’inscripció el dissabte 21 de Juliol fins les 23:59 pm\nTelèfons per dubtes: 687708369 – 677695579\ndaurada llum de capvespre. des de montargull\nIl·lustració: "Plaza Palau" de Josep Mompou Dencausse (1888-1968)\nInfo sobre Josep Mompou i Dencausse: ca.wikipedia.org\nposta, prop de talavera\nel monclar de fons. santa coloma de queralt. la segarra\n“He vist, en canvi, moltes barbes pintades, i algunes molt mal pintades: barbes negres que resultaven blanques a la vista; barbes que havien d’ésser rosses i apareixien groguenques; barbes que havien d’ésser rogenques i tenien un aspecte espantós de barbes postisses”. Pintar-se la barba i pintar-se-la bé era difícil, cosa que no extranyava a ningú, perquè si l’art de la pintura a l’oli és ja tan difícil i inextricable, què no ha d’ésser pintar una barba humana! Davant d’una barba mal pintada, la gent feia els ulls grossos, perquè l’important era la intenció, i la intenció era vista: l’important era presentar-se amb una barba mentida, amb una barba que tingués un o altre color menys el seu color real i tangible. Això feia que una reunió de persones de barba mal pintada causés una impressió de teatre espantosa, de persones postisses.”\nde matí amb aguiló de fons\nahir al vespre. prop de talavera\nLlegiu aqui el nou article de Montse Rumbau\nUna tomba a l’església, un contrabandista de tabac i més coses.\n-Segona meitat del segle XVIII-


Sanitat organitza una nova campanya de vacunació antiràbica - Altea Digital\nSanitat organitza una nova campanya de vacunació antiràbica\nDes del dia 14 al 20 de setembre tindrà lloc la Campanya de Vacunació Antiràbica 2009, organitzada per la regidoria de Sanitat en col·laboració amb la totalitat de clíniques veterinàries del municipi; així ho ha donat a conéixer la responsable municipal d’àrea, Carolina Punset. L’edil ha informat que, “per un preu reduït de 16€, la campanya inclou, en qualsevol clínica veterinària del municipi, la vacuna antiràbica, la desparasitació de l’animal i una revisió general del mateix”.\nLa regidora de Sanitat ha aclarit que no es pot accedir a este preu reduït si l’animal no està prèviament identificat amb microxip i cartilla sanitària. “No està inclòs en el preu el microxip i el passaport, sinó que l’animal ha de tindre estos requisits abans. Ara bé, també pot fer-se tot al mateix temps i aprofitar la visita al veterinari per a identificar l’animal i vacunar-lo”, ha puntualitzat l’edil.\nDes de Sanitat, Carolina Punset ha animat a tots els amos de gossos a aprofitar esta setmana i complir amb l’obligació de vacunar el seu animal contra la ràbia. L’horari de la campanya l’establixen les pròpies clíniques veterinàries. Més informació en www.altea.es en el apartat de sanitat, veterinaris.\nSanitat recorda la posada en marxa d'una segona fase…\nSanitat insta la població a actualitzar el seu…


Si et poses a plorar - Diari de Girona\nEm diuen que allò que fa més interessant un discurs és el que no diu, allò que oculta, allò que desvia. He de confessar que des de sempre he tingut una estranya debilitat pels discursos. Quan era un al·lot, el que més m'agradava dels actes religiosos eren els sermons. Hi havia els sermons de quaresma, els sermons del dia de festa, els sermons de la novena. Aquests darrers eren quasi sempre dedicats a la vida d'un sant: la novena de Sant Antoni, la novena de Santa Rita... Vull dir que el predicador s'esforçava a distribuir la vida del sant en nou capítols, com succeeix ara amb les sèries de televisió. Aquells predicadors -sempre n'hi havia uns que eren millors que els altres-, tenien una extrema habilitat en dosificar la informació, en avançar o retrocedir en el relat, en crear una inquietud capaç d'enganxar el teu interès. Eren com una droga, aquells sermons, a la qual era difícil no quedar-hi junyit. I, sobretot, tenien la virtut que eren en directe, des de la trona. Era exactament la mateixa diferència entre una performance teatral, on se sent la veu i es percep la suor dels actors i la projecció d'un film, sovint interromput, si és que el veus per televisió, pels anuncis publicitaris.\nL'aura de misteri que aconseguien aquells predicadors era una autèntica performance quasi teatral. Un dels sermons que més m'agradaven, i cada any l'esperava en arribar el temps de Quaresma, era el de l'infern. Us en podeu riure de les vuit temporades de la sèrie de televisió estatunidenca Game of Throns, traduïda al català per Joc de trons. Us en podeu riure. En arribar l'hora del sermó de l'infern, la gent tremolava, no se sentia ni una mosca, mentre el predicador, de tant de parlar de foc, rebentava amb suors i panteix. I era tant el terror que algun d'aquells predicadors aconseguia fer sorgir que, més d'una vegada, hi hagué alguna persona del devot auditori a la qual se li destravà el ventre i se'n derivaren els pertinents resultats. I el predicador en quedava satisfet de veure que, només amb la paraula, havia aconseguit aquell desvari. Contaven que n'hi hagué un que, en veure que la gent arrufava el nas, exclamà: «Doncs, a l'infern, sentireu aquesta mateixa pudor per sempre, totes les hores de la nit i el dia, fins a l'eternitat».\nPerò he dit que el que fa més interessant un discurs és el que no diu, allò que oculta o desvia. Quan ens hem d'encarar amb una campanya electoral això es fa evident, però constitueix un exercici impagable de la intel·ligència. A mesura que el candidat amolla el seu discurs, tu reconstrueixes la teva pròpia versió i elabores un altre discurs alternatiu, aquell en què les omissions surten a la superfície de l'aigua com si les rescatassis del llot d'un estany i, de sobte aflorassin a la superfície.\nEn una ocasió un polític dels nostres començà el seu discurs dient aquestes paraules: «Ningú no m'escolta quan em pos a plorar...». La gent va riure de forma despietada quan algú del públic li va respondre: «Doncs, posa't a riure...». És evident que no havia calculat la dimensió ni el sentit de les paraules. Tu fas el míting perquè la gent et voti i comences dient que ningú t'escolta en posar-te a plorar. No aplegaràs cap vot, si dius que plores. A la gent li agraden més els polítics que riuen, que contagien les rialles. Un altre va prometre rialles a rompre durant els quatre anys que duraria la legislatura. I, a més, tenia una rialla contagiosa que, en esclafir, provocava que s'encomanàs a tothom. Va guanyar les eleccions. Un altre diu, en començar la prèdica: «M'he transformat en una estàtua de sal». I una dona que era entre el públic va respondre: «Reputes, justament de sal!». Però no havia entès aquella dona el contingut amagat i obscur que hi havia rere les paraules.


Cacau: Aliment deliciós amb increïbles propietats - Regió7\nEl cacau, encara que es relacioni amb la xocolata, és molt més que això. És un aliment de sabor inconfusible i amb unes propietats que són molt beneficioses per a l'organisme. A més d'aportar energia, és un potent antioxidant i té moltes vitamines\n28·11·20 | 18:43 | Actualitzat a les 18:35\nEl cacau apassiona grans i petits pel seu sabor, però a més, és tot un superaliment i posseeix propietats altament beneficioses per al nostre cos. Això sí, tots els seus avantatges s'aprofiten al consumir cacau pur: aliments que en deriven, com la xocolata, també inclouen altes quantitats de sucre, i no són tan saludables per al nostre organisme.\nAl consumir-ne en forma de llard, aporta un 50 % de greix i entre un 11 i 12 % de proteïnes. També conté entre un 7 i un 8% de midó, i la resta és aigua, fibra, àcids essencials i fins a 300 substàncies. Per exemple, en forma crua té un alt contingut en magnesi.\nL'ideal és consumir el cacau en la pols resultant de moldre les llavors de l'arbre homònim, ja que és baix en greix. No obstant, la forma més habitual de prendre'l és barrejat amb altres ingredients, com la llet o el sucre, en forma de xocolata. I això suposa que tingui encara més aportacions nutritives, com la vitamina A, B, calci, ferro o coure, però també una elevada quantitat de greixos i sucres.\nÉs ric en antioxidants i alleuja l'estrès\nEl cacau pur és una font d'antioxidants, igual que ho són el vi negre o el te verd. A més, gràcies a la teobromina, una substància que estimula el sistema nerviós central, el cacau ajuda a reduir els nivells d'estrès. Per un altre costat, el seu contingut en anandamida ajuda a estar més alegre, ja que funciona com un regulador de l'humor. Fins i tot s'utilitza en pacients que estan sota tractament per a la depressió.\nFinalment, s'ha de mencionar la seva capacitat per augmentar el desig sexual. Això es deu a químics com la feniletilamina i la serotonina, que són els neurotransmissors que s'encarreguen d'estimular en el cervell les endorfines relacionades amb el benestar, el plaer, l'eufòria i l'excitació.\nDisminueix els nivells de colesterol\nEl consum de xocolata pot reduir els nivells de colesterol dolent (LDL) i augmentar el bo (HDL). Això sí, sempre que consumim un cacau, almenys, d'un 70 % per cent de puresa.\nAjuda a combatre malalties\nCom a font d'antioxidants, el cacau s'associa amb la prevenció de patologies per estrès oxidatiu. Entre aquestes malalties hi trobem les de caràcter cardiovascular, de còlon, diabetis, cerebrovascular, càncer hepàtic, gàstric... També conté flavonoides, que normalment es troben en els vegetals, i que ajuden a prevenir algunes malalties del cor. Això és degut al fet que actuen positivament sobre les cèl·lules, ajudant-les a protegir-se d'atacs contra els radicals lliures. Això el fa destacable a l'hora de combatre malalties com el càncer. Els flavonoides també aporten beneficis al sistema cerebral, ja que ajuden a millorar la memòria i altres processos cognitius.\nÉs un diürètic natural i ajuda a hidratar el cos\nEncara que sembli contradictori, és un diürètic natural, però també contribueix a la hidratació del cos. La teobromina, present en el cacau, ajuda a cuidar els ronyons, ja que augmenta la producció d'orina. Per un altre costat, també té beneficis hidratants, sobretot per als cabells i, a més, ajuda a la disminució de la cel·lulitis.\nLa millor manera de consumir cacau\nCom hem esmentat, el millor és prendre'n en la seva forma pura, ja sigui en llard o en pols. No obstant per a molts és difícil, ja que té un toc bastant amarg, molt allunyat del gust de la xocolata que coneixem.\nTambé podem consumir-ne en forma líquida, fent batuts amb llet o aigua, i preferiblement calent. Una tassa de cacau soluble té una gran concentració d'antioxidants, cosa que el converteix en una beguda molt saludable. Amb el cacau en pols també es poden preparar salses per després barrejar-les amb fruites fresques.\nUna altra opció és prendre'n com a xocolata, però sempre és millor elegir-ne una de la puresa més gran possible. Que almenys tingui un 70 % de cacau entre els seus ingredients. N'hauríem de consumir d'1 a 2 unces, 2 a 3 vegades per setmana. En suma, i malgrat ser un aliment excel·lent, no hem d'abusar del consum del cacau. Aquest ha de formar part, en tot cas, d'una dieta equilibrada on incloguem aliments de tot tipus.\nEls beneficis de prendre cacau\nEl cacau és un arbre originari d'Amèrica i el seu fruit, com hem esmentat, destaca com a ingredient en aliments tan coneguts i deliciosos com la xocolata. La seva utilització a la cuina es remunta als maies, asteques i inques, però, sens dubte, ha evolucionat molt fins als nostres dies. Conté multitud de components bioactius, com polifenols i antioxidants. A més, compta amb més de 50 nutrients i propietats antiinflamatòries que ens protegeixen, especialment a nivell cardiovascular. Repassem-ne les propietats detingudament.


Juny 2019 - Castellers de Barcelona\nInici » Arxius de Juny 2019\nCastells de set al Casc Antic\nEl 22 de juny vam actuar a la Festa Major del Casc Antic de Barcelona. Vam actuar al Passeig Lluís Companys, just davant de l'Arc de Triomf amb els Falcons de Barcelona. Vam començar la diada descarregant 2 pilars de…\nJa és aquí la Revetlla de Sant Joan\nUn any més, vine a gaudir de la Revetlla de Sant Joan amb els Castellers de Barcelona. La celebració serà als Jardins del Clot de la Mel, i la programació és la següent: 21.00 h - Arribada de la Flama…\nAgafem aire al Pati\nEl passat dissabte 15 de juny vam desplaçar-nos fins a Valls a la Diada del Pati, organitzada per la Colla Joves Xiquets de Valls i on també participaven els Moixiganguers d'Igualada i els Nens del Vendrell. Després d'un aniversari on…\nExposició “La nit de Sant Joan”\nDes del dijous 13 de juny fins el proper diumenge 29 del mateix mes, el nostre local acull l’exposició “La nit de Sant Joan”. Es tracta d’una exposició cedida pel Museu Etnològic de Barcelona i mostra diferents aspectes tradicionals que…\nDiada del 50è Aniversari\n50 Anys Fent Pinya, Actuacions, General\nDissabte vam celebrar la diada del nostre 50è Aniversari a la Plaça Sant Jaume de Barcelona. Vam trobar-nos a la Plaça Nova amb la Colla Joves Xiquets de Valls i la Colla Vella dels Xiquets de Valls. D'allà vam sortir…


"La llengua no pot ser objecte d'instrumentalització política"\nLa Xarxa Vives fa una crida al sentit comú perquè la llei respecti la convenció filològica i el nom del català:\nCOMUNICAT DE LES 21 UNIVERSITATS DE LA XARXA VIVES\nSOBRE LA DENOMINACIÓ DEL CATALÀ A LA NOVA LLEI DE LLENGÜES D'ARAGÓ\n"Davant l'aprovació a les Corts d'Aragó de la Llei d'ús, protecció i promoció de les llengües i modalitats lingüístiques pròpies, el Consell General de la Xarxa Vives, format pels rectors i rectores de 21 universitats de Catalunya, País Valencià, Illes Balears, Catalunya Nord, Andorra i Sardenya, vol fer les consideracions següents:\n1. El nou text legal deroga el que es va aprovar l'any 2009, que reconeixia el català com una de les llengües pròpies d'Aragó, i atribueix una nova i inèdita denominació al català d'acord amb les sigles LAPAO (Llengua Aragonesa Pròpia de l'Àrea Oriental), a més de renomenar l'aragonès com a LAPAPYP (Llengua Aragonesa Pròpia de l'Àrea Pirenaica i Prepirenaica). Aquests noms no corresponen a cap idioma i són totalment aliens al criteri científic de la filologia romànica, que considera inqüestionable la unitat de la llengua catalana en els territoris d’Andorra, Catalunya, País Valencià, Illes Balears, Catalunya Nord, l’Alguer, i part d’Aragó.\n2. Aquest és també el criteri de l'Institut d'Estudis Catalans, com a autoritat acadèmica a la Franja de Ponent. Obviar les seues recomanacions equivaldria a suposar que la Reial Acadèmia Espanyola de la Llengua hauria de limitar les seues competències a determinades circumscripcions administratives definides per un territori concret.\n3. El neologisme que introdueix la nova llei planteja un interrogant inquietant sobre les conseqüències del nou front obert, a més de constituir la manifestació més transparent d'una concepció estreta de la riquesa lingüística i cultural d’Aragó.\n4. El respecte a l'àrea geogràfica de cada llengua és una obligació de les autoritats, d'acord amb la Carta Europea de les Llengües Regionals o Minoritàries. A més, el Comitè de Ministres del Consell d’Europa ha recomanat reiteradament a l’Estat espanyol que aplique un marc jurídic específic de protecció del català i de l’aragonès, i ho ha fet emprant explícitament aquestes denominacions.\n5. En definitiva, la llengua no pot ser objecte d'instrumentalització política, ben al contrari, ha de ser objecte de protecció com a eix del patrimoni cultural d'una societat. Per tots aquests motius, la Xarxa Vives d’Universitats fa una crida al sentit comú per tal que la llei respecte la convenció filològica i el nom de la llengua catalana".


sábado 18 de septiembre de 2021, 22:44:26\nInformació i tramitació de domiciliacions bancàries pel pagament de tributs de caràcter periódic\nCita prèvia (telefònica)\nAquest tràmit permet l’alta, la modificació (variació del número de compte bancària)) o la baixa de la domiciliació bancària pels impostos, les taxes i preus públics de generació periòdica, inclosos en el calendari fiscal, així com les contribucions especials:\nIBIU- Impost sobre béns immobles urbans.\nIBIR – Impost sobre béns immobles rústics.\nTRBD- Taxa per recollida d’escombreries.\nPPRB- Preu públic pel servei de recollida de residus comercials i industrials assimilables als municipals.\nGUALS- Taxa per entrada de vehicles a través de les voreres.\nIVTM- Impost sobre vehicles de tracció mecànica.\nIAE- Impost sobre Activitats Econòmiques.\nTAUTER – Taxa d’aprofitament de la via pública.\nCECU – Contribucions Especials.\n- Quan s’actuï en representació: document que acredita la representació, acompanyat del document identificatiu de la persona a qui representa.\nEn el supòsit que no consti el seu nom en la base de dades de persones d’aquest Ajuntament, d’acord al reglament municipal de registre electrònic, caldrà que prèviament es doni d’alta en la base de dades de persones\n- La sol·licitud de domiciliació es pot sol·licitar directament al banc o caixa una vegada s’ha rebut a casa l’avís de pagament de l’any en curs. En aquest cas, però, la domiciliació bancària serà efectiva pels rebuts de l’any següent.\n- L’obligat al pagament podrà ordenar la domiciliació en el seu compte corrent o d’estalvi, o en el d’un altre titular sempre que ho autoritzi.\n- El pagament dels rebuts corresponents es realitzarà dins el període voluntari de pagament (veure calendari del contribuent) pel sistema de domiciliació bancària.\n- IMPORTANT: Les sol·licituds de domiciliacions de tributs fetes quaranta dies abans de l’acabament del període voluntari de pagament tindran efectes en el mateix any. Si es realitza la sol·licitud amb posterioritat, la domiciliació tindrà efectes per l’any següent.\nQuan es carrega l’import al compte corrent?\nTranscorreguts trenta dies des de l’inici del període de cobrament en voluntària, es farà efectiu el pagament, realitzant-se el càrrec de l’import en el compte bancari indicat.\nQuines avantatges té la domiciliació dels rebuts?\nPermet estar al corrent de les obligacions sense estar pendent dels terminis. La persona interessada s’estalvia el risc que li passi per alt la data de pagament i hagi de pagar amb recàrrecs.\nFins quan és vigent la domiciliació bancària?\nFins que la persona interessada no comuniqui el contrari.\nLa sol·licitud de domiciliació i la documentació que l’acompanya serà objecte de comprovació per la Hisenda Municipal i tramitada si compleix tots els requisits exigits. La petició d’alta o canvi de domiciliació tindrà efectes a partir de tots aquells pagaments respecte dels que no s’hagi procedit a tramitar l’ordre de pagament. Podeu comprovar la seva alta o canvi de domiciliació bancària dels tributs municipals accedint a la vostra carpeta que trobareu a la Seu electrònica www.reus.cat\nDomiciliación bancaria contribuyente\nAlta a la base de dades de persones\nFer el pagament dels tributs municipals\nImpost d'Activitats Econòmiques ( IAE )\nImpost sobre Béns Immobles (IBI) de naturalesa rústica i urbana\nImpost sobre vehicles de tracció mecànica ( IVTM )\nPreu públic recollida residus comercials


El municipi de Tavernes de la Valldigna acull aquest cap de setmana, dels 9 a l’11 de juny, la Trobada de Folklore organitzada per l’Àrea de Cultura de la Diputació de València.\nPer al dissabte,10 de juny, a les 11:00 hores, està previst un taller de dansà, a l’esplanada exterior de la Casa de la Cultura de Tavernes de la Valldigna, el qual s’impartirà a càrrec del Grup de Ball la Vall de Tavernes. Per a esta activitat cal efectuar reserva prèvia a través de l’adreça de correu electrònic labatliarespon@dival.es, o telefonant al 96.388.25.25.\nEl diumenge, 11 de juny, serà el dia per a la trobada del tabal i la dolçaina. A les 9:30 hores es concentraran a la plaça del País Valencià els Dolçainers i Tabaleters del Grau de Gandia, la Colla Rafelet de la Tenda de Daimús, la Colla Dolçainers i Campaners Corda Curta de L'Alqueria de la Comtessa, la Colla Sarabanda d'Oliva, els Dolçainers i Tabaleters de Bellreguard, i l’Escola Dolçaina i Tabalet La Valldigna.


Garzón diu que "sembla inevitable" un Govern de Rajoy després de la dimissió de Sánchez\nEl líder d'Izquierda Unida, Alberto Garzón | Europa Press\nEl líder d'IU assegura que "nosaltres no ens rendim. Ni davant del Parlament, ni davant del carrer"\nper Europa Press 02 d’octubre de 2016 13:20\nEl líder d'Izquierda Unida, Alberto Garzón, ha dit que "sembla inevitable" un Govern de Mariano Rajoy després de la dimissió aquest dissabte de Pedro Sánchez com a secretari general del PSOE. "Tot sembla apuntar que sí. Però, tot i això, nosaltres no ens rendim. Ni davant del Parlament, ni davant del carrer", ha apuntat.\nGarzón ha destacat que el PSOE es trobava en una "contradicció" entre l'estructura "al servei de l'oligarquia" i els seus votants i militants, pertanyents "a la classe treballadora que s'identifica amb l'esquerra".\nSegons la seva opinió la crisi del PSOE "pot provocar un cisma perquè la classe treballadora es reorganitzi", i ha reivindicat per a Units Podem la tasca d'"aglutinar a la classe treballadora".\n"Aquesta és la tasca que crec li correspon a Units Podem, la de dedicar-se en cos i ànima a aglutinar a la classe treballadora en un projecte polític d'esquerres, independentment de quin hagi estat la seva lleialtat política i quines les seves decisions electorals passades", ha explicat en un article per a eldiario.es.\nEl coordinador general d'IU ha afirmat que la sortida de Pedro Sánchez del PSOE s'ha produït "per insinuar que intentaria un Govern espanyol alternatiu amb Units Podem, ha estat el seu major pecat". També ha destacat que "als amotinats no els importarà l'acord amb Ciutadans, ni l'abstenció davant de la investidura de Rajoy; el que els molesta, i preocupa, és que l'esquerra pugui tenir influència en les decisions polítiques i econòmiques d'Espanya".\n"Definitivament l'Espanya que el preocupa a Susana Díaz no és la de la classe treballadora, sinó la de les grans empreses i les grans fortunes; la mateixa Espanya que ha parlat per boca de Felipe González", ha sentenciat.\nA més ha assenyalat que, per sortir de la crisi, "la recepta no és més socialdemocràcia, com tampoc ho és més populisme, sinó una aposta firma i rigorosa d'esquerres, és a dir, una esquerra capaç de connectar amb les preocupacions i els problemes de la classe treballadora, que estigui bolcada a proporcionar solucions, qüestió que només podrà fer-se mitjançant el treball des del conflicte social".\n"La classe treballadora necessita un projecte polític que li proporcioni seguretat i protecció davant de l'agressió del neoliberalisme i d'aquest món globalitzat", ha determinat.


Arbres caiguts i tapes de claveguera que han saltat, principals incidències del temporal de pluja i vent a la ciutat - Diari de Rubí\nArbres caiguts i tapes de claveguera que han saltat, principals incidències del temporal de pluja i vent a la ciutat\nEl temporal de pluja i vent que des d\_’aquest diumenge a la tarda i durant la nit ha passat per Catalunya ha provocat a Rubí algunes incidències com ara la caiguda d\_’arbres i algunes tapes de claveguera que han saltat.\nEn aquest sentit, agents de la Policia Local han atès durant la nit diversos avisos com ara la caiguda de dos arbres al Camí de la Riera, en el tram entre l\_’Avinguda Cova Solera i el carrer Lisboa. La via ha quedat temporalment tallada i s\_’ha recomanat com a itinerari alternatiu l\_’avinguda de Can Sucarrats.\nTambé a l\_’avinguda Estatut, els Bombers de la Generalitat han hagut de retirar un arbre caigut que ha danyat parcialment un vehicle, mentre que al carrer Bisbal han retirat un segon arbre i han donat avís a la companyia elèctrica, ja que aquest afectava el cablejat. Altres punts on han caigut arbres i branques han estat, per exemple, al carrer Prat de la Riba.\nA més, diferents tapes de claveguera en diferents punts de la ciutat han saltat i la Policia Local les ha anat recol•locant. Aquest cos també ha fet un control especial, durant tota la nit, a les vies principals del municipi i de la zona de les urbanitzacions amb l\_’objectiu de detectar possibles incidències.\nDurant el temporal, el telèfon d\_’emergències 112 ha rebut un total de 1276 trucades, principalment del Tarragonès, amb 200 avisos per incidències. El Vallès Occidental ha estat la segona comarca amb més alertes a emergències amb 125, principalment des de Terrassa i de Sant Cugat.